Document ID: 32008R0245

UREDBA KOMISIJE (ES) št. 245/2008
z dne 17. marca 2008
o odstopanju od Uredbe (ES) št. 1249/96 o pravilih za uporabo (uvoznih dajatev za sektor žit) Uredbe Sveta (EGS) št. 1766/92
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1) in zlasti člena 10(4) Uredbe,
ob upoštevanju naslednjega:
(1)
Točka (b) v prvem pododstavku člena 15(1) Uredbe Komisije (ES) št. 1249/96 z dne 28. junija 1996 o pravilih za uporabo (uvoznih dajatev za sektor žit) Uredbe Sveta (EGS) št. 1766/92 (2) v primeru uvoza kakovostne navadne pšenice predvideva načelo posebne dodatne varščine poleg varščin, ki so določene z Uredbo Komisije (ES) št. 1342/2003 z dne 28. julija 2003 o posebnih podrobnejših pravilih za uporabo sistema uvoznih in izvoznih dovoljenj za žita in riž (3). Navedena dodatna varščina v višini 95 EUR za tono temelji na različnih izvoznih carinah, ki se uporabljajo za različne kategorije navadne pšenice glede na to, ali gre za kakovostno navadno pšenico ali za pšenico nizke in srednje kakovosti.
(2)
Z Uredbo Sveta (ES) št. 1/2008 (4) so se začasno opustile uvozne carine za nekatera žita v tržnem letu 2007/2008, ki se konča 30. junija 2008, z možnostjo njihove ponovne uvedbe pred navedenim datumom, če to upravičijo razmere na trgu.
(3)
Začasna opustitev carin, ki se uporablja za uvoze, opravljene na podlagi uvoznih dovoljenj, ki so bila izdana od 4. januarja 2008 v skladu s členom 2 Uredbe (ES) št. 1/2008, je začasno odpravila posebne okoliščine, ki poleg varščin iz uvoznega dovoljenja upravičujejo vzpostavitev dodatnega sistema posebnih varščin. Glede na navedene nove pogoje, ki se uporabljajo za uvoz navadne pšenice od začetka veljave Uredbe (ES) št. 1/2008, dodatna varščina 95 EUR za tono iz točke (b) v prvem pododstavku člena 5(1) Uredbe (ES) št. 1249/96 ni več upravičena, dokler se ponovno ne uvedejo uvozne carine.
(4)
Vendar pa so od objave Uredbe (ES) št. 1/2008 nekateri gospodarski subjekti že vložili navedeno dodatno varščino. Da se omejijo finančne obveznosti zadevnih gospodarskih subjektov, ki izhajajo iz navedene varščine, je treba predvideti njeno takojšnjo sprostitev.
(5)
Zato je treba sprejeti odstopanje od Uredbe (ES) št. 1249/96.
(6)
Da se izogne nadaljnjemu vlaganju dodatne varščine gospodarskih subjektov in ob upoštevanju potrebe po čimprejšnji sprostitvi varščin, ki so bile vložene od 4. januarja 2008, je treba to uredbo začeti uporabljati takoj.
(7)
Ukrepi, predvideni s to uredbo, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
1. Z odstopanjem od točke (b) prvega pododstavka člena 5(1) Uredbe (ES) št. 1249/96 se dodatna varščina iz navedene določbe ne zahteva v obdobju opustitve uvoznih carin za nekatera žita, kot je določeno v Uredbi (ES) št. 1/2008.
2. Dodatne varščine iz odstavka 1, ki so bile vložene od 4. januarja 2008, se takoj sprostijo.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. marca 2008

Labels: 3
15
17